CELEX: 22005D0102
Language: ro
Date: 2005-07-08 00:00:00
Title: Decizia nr. 102/2005 a Comitetului mixt al SEE din 8 iulie 2005 de modificare a anexei IV (Energia) la Acordul SEE

Anunţ juridic important

|

22005D0102

Jurnalul Oficial L 306 , 24/11/2005 p. 0034 - 0035

		Decizia nr. 102/2005 a Comitetului mixt al SEEdin 8 iulie 2005de modificare a anexei IV (Energia) la Acordul SEECOMITETUL MIXT AL SEE,având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare "acordul", în special articolul 98,întrucât:(1) Anexa IV la acord a fost modificată prin Decizia nr. 43/2005 a Comitetului mixt al SEE din 11 martie 2005 [1].(2) Directiva 2001/77/CE a Parlamentului European și a Consiliului din 27 septembrie 2001 privind promovarea electricității produse din surse de energie regenerabile pe piața internă a electricității [2] se încorporează în acord,DECIDE:Articolul 1După punctul 18 [Regulamentul (CE) nr. 2422/2001 al Parlamentului European și al Consiliului] din anexa IV la acord, se introduce următorul punct:"19. 32001 L 0077: Directiva 2001/77/CE a Parlamentului European și a Consiliului din 27 septembrie 2001 privind promovarea electricității produse din surse de energie regenerabile pe piața internă a electricității (JO L 283, 27.10.2001, p. 33).În sensul prezentului acord, dispozițiile directivei se interpretează cu următoarele adaptări:(a) Prezenta directivă nu se aplică pentru Liechtenstein.(b) Data " 27 octombrie 2002" de la articolul 3 alineatul (2) și data " 27 octombrie 2003" de la articolul 3 alineatul (3), articolul 5 alineatul (1) și articolul 6 alineatul (2) se înlocuiesc cu "șase luni de la intrarea în vigoare a Deciziei nr. 102/2005 a Comitetului mixt al SEE din 8 iulie 2005".(c) La articolul 3 alineatul (2) a doua liniuță, cuvântul "Comunitatea" se înlocuiește cu "statele AELS".(d) Alineatul (8) din Protocolul 1 nu se aplică articolului 3 alineatul (4) a doua liniuță.(e) La articolul 4 alineatul (1), cuvintele "articolele 87 și 88 din tratat" se înlocuiesc cu "articolele 61 și 62 din Acordul SEE". Cuvintele "articolele 6 și 174 din tratat" se înlocuiesc cu "articolul 73 din Acordul SEE".(f) În anexă, se adaugă următorul text:"Islanda | 5,58 | 99,90 | 99,50 [3] |Norvegia | 110,95 | 96,30 | 90,00 [4] |Articolul 2Textele Directivei 2001/77/CE în limbile islandeză și norvegiană, care se publică în suplimentul SEE al Jurnalului Oficial al Uniunii Europene, sunt autentice.Articolul 3Prezenta decizie intră în vigoare la 9 iulie 2005, cu condiția să se fi efectuat notificările prevăzute la articolul 103 alineatul (1) din acord către Comitetul mixt al SEE [*****].Articolul 4Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.Adoptată la Bruxelles, 8 iulie 2005.Pentru Comitetul mixt al SEEPreședinteleA.S.S. Prințul Nikolaus von Liechtenstein[1] JO L 198, 28.7.2005, p. 45.[2] JO L 283, 27.10.2001, p. 33. Directivă astfel cum a fost modificată prin actul de aderare din 2003.[3] Cifra pentru Islanda este valabilă atâta timp cât nu există schimbări în interconexiunea cu alte sisteme de electricitate. În afară de aceasta, ținând seama de importanța factorilor climatici asupra producției de energie hidroelectrică, de cererea de electricitate și de problemele de transport, cifra pentru anul 2010 trebuie calculată după un model pe termen lung bazat pe condițiile hidrologice și climatice.[4] Capacitatea Norvegiei de a-și atinge obiectivul de 90 % depinde de consumul de electricitate care nu trebuie să crească anual cu mai mult de 1 %. Aceasta corespunde introducerii, între 1997 și 2010, a unei capacități noi de producție de electricitate de aproximativ 6-7 TWh din surse de energie regenerabile.Variațiile considerabile ale producției de energie hidroelectrică în Norvegia ar putea face necesar ca Norvegia să ia în considerare potențialul mediu de producție a energiei hidroelectrice în rapoartele privind îndeplinirea obiectivului indicativ.""[*****] Au fost semnalate obligații constituționale.--------------------------------------------------